10) Városrendezési és városépítési feladatok (Városépítési Főosztály)

BFVT Kft. közszolgáltatás: 821901

A Budapest Főváros Városépítési Tervező Kft. 2015. évre tervezett közszolgáltatási feladatainak fedezetét tartalmazza a cím. A társaság fő tevékenységi köre a mérnöki tevékenység és műszaki tanácsadás.
A BFVT Kft. közszolgáltatási tevékenységébe tartozik a terület- és településfejlesztési, városmegújító feladatok elvégzése, valamint településrendezési és településtervezési feladatok elvégzése és szakértői vélemények készítése. Az éves közszolgáltatási szerződés díjtételeit az elvégzendő feladatokhoz szükséges szakértői napok száma és az egy napra jutó szakértői díj határozza meg.

A 2015. évben tervezett feladatok az alábbiak:

I. Terület- és településfejlesztési feladatok:

· Integrált településfejlesztési stratégia felülvizsgálata, aktualizálása: 25 000 ezer Ft;
· Budapest Stratégiai és Operatív programjának aktualizálása, a fővárosi Integrált területi program (ITP) elkészítése az NGM új Útmutatója alapján: 30 000 ezer Ft;
· Tematikus fejlesztési programok kidolgozása: 35 000 ezer Ft;
· Fővárosi vagyonkezelésű Duna menti ingatlanok fejlesztési és hasznosítási programja, I. ütem: 12 000 ezer Ft;
· Barnamezős adatbázis építése, nyomon követése, a gazdasági kihasználás lehetőségeinek felmérése: 25 000 ezer Ft;
· Adatállomány aktualizálása, monitoring, Budapest 2030 Városfejlesztési Koncepció helyzetelemzés adatfrissítése: 15 000 ezer Ft;
· Területfejlesztési és városmegújítási feladatokkal kapcsolatos szakértői vélemények és döntés előkészítő tanulmányok készítése: 33 900 ezer Ft.

II. Településrendezési és településtervezési feladatok:

· Településszerkezeti Terv és Fővárosi Rendezési Szabályzat aktualizálása, eseti módosítása: 70 000 ezer Ft;
· Duna-parti építési szabályzat: 150 000 ezer Ft;
· A fővárosi önkormányzat törvényben meghatározott feladatellátásához szükséges kerületi szabályozás: 20 000 ezer Ft;
· Településrendezési és településtervezési feladatokkal kapcsolatos szakértői vélemények és döntés előkészítő tanulmányok készítése: 45 000 ezer Ft. 

III. Környezeti állapotértékeléssel, programalkotással kapcsolatos feladatok:

· Környezeti állapotértékelés: az állapotértékelés célkitűzése a lakosság tájékoztatásán túl az okok, folyamatok közérthető összefoglalásával bemutassa a környezeti elemek lényegi állapotváltozását, továbbá, hogy megalapozza az önálló települési környezetvédelmi program kidolgozását: 16 100 ezer Ft;
· Budapest főváros környezeti programja: 23 000 ezer Ft.






Főépítészi és városrendezési feladatok: 880801

A címkódon építészeti értékvédelmi dokumentáció készíttetés kötelező feladatainak előirányzott összegei szerepelnek. 
A 2015. évben tervezett feladatok az alábbiak:
· Eljárási díjak: 2 000 ezer Ft;
· Építészeti értékvédelmi dokumentáció-készíttetés: 1 000 ezer Ft.


Főépítészi és városrendezési feladatok: 880802

A címkódon építészeti értékvédelmi dokumentáció készíttetés tervezett összegei szerepelnek. A 2015. évben tervezett feladatok az alábbiak:
· Világítás Mesterterv II. ütem: 23 000 ezer Ft;
· Fővárosi tulajdonú, kezelésű közterületek fejlesztéséhez szükséges tanulmány készítése: 7 000 ezer Ft;
· KIOSZK Budapest pályázat: 10 000 ezer Ft;
· Historikus városi szövet megújítása: kezelési kézikönyv: 24 000 ezer Ft;
· Budapest Modell restaurálása és kiállíthatósági technológia korszerűsítése: 8 000 ezer Ft;
· Kiállítások szervezése a Főosztály által bonyolított pályázatok bemutatására: 10 000 ezer Ft.

Magyar Urbanisztikai Társaság tagsági díj: 881102

Magyar Urbanisztikai Társaság szakmai-társadalmi szervezet részére megfizetett éves tagsági díj.

Budapesti Városvédő Egyesület támogatása: 832002

A Városvédő Egyesület számára kifizetett támogatás; az elmúlt két évben a helyi értékvédelmi feladatok ellátásához készített az egyesület szakmai anyagokat.


